Základná škola s materskou školou Samuela Štúra, Lubina 1

Elokované pracovisko, Lubina 134

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ŠKOLSKÝ PORIADOK**

pre deti, pre zákonných zástupcov detí

a pre zamestnancov materskej školy

Prerokovaný v pedagogickej rade dňa:

Prerokovaný radou školy dňa:

Schválený dňa:

Tento dokument, ktorý má svoju platnosť od 4. septembra 2023 ruší pôvodný dokument, ktorý bol platný od 5.septembra 2022.

 Mgr. Erika Vrzalová

 Riaditeľka ZŠ s MŠ

***OBSAH:***

***1. VŠEOBECNÉ USTANOVENIA***

***2. OBSAH ŠKOLSKÉHO PORIADKU***

 ***2.1 Výkon práv a povinností detí a ich zákonných zástupcov v materskej škole,***

 ***pravidlá vzájomných vzťahov a vzťahov s pedagogickými zamestnancami***

 ***a ďalšími zamestnancami materskej školy***

***2.2. Prevádzka a vnútorný režim materskej školy***

***2.3. Podmienky na zaistenie bezpečnosti a ochrany zdravia detí a ich ochrany***

 ***Pred sociálno-patologickými javmi, diskrimináciou alebo násilím***

***2.4. Podmienky zaobchádzania s majetkom materskej školy***

***3. SPÔSOB ZAZNAMENÁVANIA ZMIEN V ŠKOLSKOM PORIADKU***

***4. ZÁVEREČNÉ USTANOVENIA***

***PRÍLOHY:***

*Ć.1 PRIHLÁŠKA DIEŤAŤA DO MATERSKEJ ŠKOLY*

*Č.2 VYHLÁSENIE O BEZINFEKČNOSTI*

*Č.3 ŽIADOSŤ O PRERUŠENIE (UKONČENIE) DOCHÁDZKY DO MATERSKEJ ŠKOLY*

*Č.4 SPLNOMOCNENIE*

*Č.5 VYHLÁSENIE O ZMENE ZDRAVOTNÉHO STAVU*

**I.**

**VŠEOBECNÉ USTANOVENIA**

Školský poriadok Materskej školy v Lubine je vypracovaný v súlade :

- zákonom č. 245/2008 Z. z. o výchove a vzdelávaní (školský zákon) a o zmene a doplnení

niektorých zákonov

- zákonom č. 355/2007 Z. z. o ochrane, podpore a rozvoji verejného zdravia a o zmene a

doplnení niektorých zákonov v znení neskorších predpisov

- zákonom č. 596/2003 Z. z. o štátnej správe v školstve a školskej samospráve a o doplnení

niektorých zákonov v znení neskorších predpisov

- zákonom č. 138/2019 Z. z. o pedagogických zamestnancoch a odborných zamestnancoch a o

doplnení niektorých zákonov

- zákonom č. 18/2018 Z. z. Zákon o ochrane osobných údajov a o zmene a doplnení niektorých

zákonov

- vyhláškou MŠ SR č. 306/2008 Z. z. v znení vyhlášky MŠ SR č. 308/2009 Z. z. o materskej

škole

- vyhláška č. 205/2008 Z. z. o škole v prírode

- Všeobecne záväzným nariadením obce Lubina

1. Školský poriadok vydáva zástupkyňa riad. ZŠ s MŠ pre MŠ po prerokovaní

s orgánmi školskej samosprávy – s Radou školy a s pedagogickou radou.

2. Školský poriadok patrí medzi základný vnútorný predpis, ktorý v zmysle školského zákona

upravuje najmä podrobnosti o:

- výkone práv a povinností detí a ich zákonných zástupcov v MŠ,

- pravidlách vzájomných vzťahov a vzťahov s pedagogickými zamestnancami MŠ,

- prevádzke a vnútornom režime MŠ,

- podmienkach na zaistenie bezpečnosti a ochrany zdravia detí a ich ochrany pred

sociálnopatologickými javmi, diskrimináciou alebo násilím,

- podmienkami nakladania s majetkom, ktorý MŠ spravuje, ak tak rozhodne zriaďovateľ,

- podrobnosti o iných dôležitých skutočnostiach.

3. Pre zamestnancov a zákonných zástupcov detí je jednou zo základných právnych noriem,

ktorá upresňuje systém organizácie práce v konkrétnej škole. Nedodržiavanie školského

poriadku zo strany zamestnancov školy môže byť považované za závažné porušenie

pracovnej disciplíny so všetkými následkami s tým spojenými. Nedodržiavanie školského

poriadku zo strany zákonných zástupcov detí môže mať za následok po písomnom upozornení predčasné ukončenie predprimárneho vzdelávania dieťaťa v MŠ.

**Charakteristika materskej školy**

Od 1.1.2003 bola zriadená spojením školy a školských zariadení Základná škola s materskou školou Samuela Štúra Lubina ako právnická osoba, Materská škola Lubina, č.134 sa stala súčasťou základnej školy. Zriaďovateľom je Obecný úrad Lubina.

Budova dvojtriednej MŠ je v prevádzke od roku 1973 (obidve triedy sú s celodennou výchovou a vzdelávaním). Budova vyhovuje potrebám výchovno-vzdelávacieho procesu detí predškolského veku. Vybavenie vnútorných priestorov školy zodpovedá požiadavkám. Všetky priestory sú plne využité pre celodenný pobyt detí v MŠ. Súčasťou MŠ je kuchyňa a školská jedáleň, práčovňa a žehliareň. Kotolňa MŠ je vybavená ústredným plynovým kúrením. K budove školy patrí aj školský dvor a byt. Škola nemá suterén.

**Povinné predprimárne vzdelávanie (ďalej len „PPV“)**

1. Pre deti, ktoré dosiahnu päť rokov veku do 31. augusta, ktorý predchádza začiatku

školského roka, od ktorého bude plniť povinnú školskú dochádzku v základnej škole, je

predprimárne vzdelávanie povinné a trvá jeden školský rok.

2. Ak dieťa po dovŕšení šiesteho roka veku nedosiahlo školskú spôsobilosť, riaditeľka MŠ

rozhodne o pokračovaní plnenia povinného predprimárneho vzdelávania v MŠ na základe

písomného súhlasu príslušného zariadenia výchovného poradenstva a prevencie, písomného

súhlasu všeobecného lekára pre deti a dorast a informovaného súhlasu zákonného zástupcu.

3. Ak dieťa ani po pokračovaní plnenia povinného predprimárneho vzdelávania v MŠ nedosiahlo školskú spôsobilosť, začne od 1. septembra, ktorý nasleduje po dni, v ktorom dieťa dovŕšilo siedmy rok veku, plniť povinnú školskú dochádzku v základnej škole. Ak sa u dieťaťa plniaceho povinnú školskú dochádzku objavia problémy, ktoré nasvedčujú, že nezvláda nároky kladené v bežnej základnej škole, bude sa o jeho ďalšom vzdelávaní rozhodovať s využitím ustanovenia § 108 odst. 1 zákona č. 245/2008 Z.z. a dieťa bude pokračovať v plnení PŠD v bežnej ZŠ alebo v ZŠ pre žiakov so zdravotným znevýhodnením, príp. v špeciálnej ZŠ.

4. **Zariadenie predprimárneho vzdelávania podľa § 161l ods. 4 školského zákona poskytuje povinné predprimárne vzdelávanie v rozsahu najmenej štyri hodiny denne len deťom, ktoré dovŕšili 5 rokov veku do 31. 08. kalendárneho roku a deťom, ktoré pokračujú v plnení povinného predprimárneho vzdelávania. Zariadenie predprimárneho vzdelávania nemá oprávnenie poskytovať povinné predprimárne vzdelávanie deťom pred dovŕšením 5 roku veku do 31. 08. kalendárneho roku. V takomto zariadení nemôžu deti plniť povinné predprimárne vzdelávanie individuálnou formou.**

Na základné vzdelávanie sa prijíma dieťa, ktoré splnilo podmienky podľa § 19 a o ktorého prijatie na základe zápisu podľa § 20 ods. 2 požiadal zákonný zástupca do spádovej školy alebo inej školy podľa výberu zákonného zástupcu. Na základné vzdelávanie možno výnimočne prijať dieťa, ktoré nedovŕšilo šiesty rok veku, po vyjadrení príslušného zariadenia poradenstva a prevencie a všeobecného lekára pre deti a dorast. Ak ide o dieťa, ktoré absolvovalo predprimárne vzdelávanie v zahraničí, zákonný zástupca predloží riaditeľovi kmeňovej školy doklad s uvedením názvu a adresy materskej školy, ktorý potvrdzuje, že dieťa navštevovalo príslušnú materskú školu.“

5. **Priestupku sa dopustí zákonný zástupca dieťaťa, ktorý** :

a) ohrozuje jeho výchovu a vzdelávanie,

b) zanedbáva starostlivosť o povinné predprimárne vzdelávanie dieťaťa, najmä ak dieťa neprihlási na plnenie povinného predprimárneho vzdelávania alebo ak dieťa, pre ktoré je predprimárne

vzdelávanie povinné, neospravedlnene vynechá viac ako päť dní v mesiaci. Podľa § 37 ods. 3 zákona č. 596/2003 Z. z. Za priestupok podľa odseku 1 sa uloží pokuta od 30 eur do 331,50 eur, a to aj opakovane.“

Vzhľadom na to, že sa v § 37 ods. 1 zákona č. 596/2003 Z. z. **neurčuje zodpovednosť za spáchanie priestupku len vo vzťahu k jednému zákonnému zástupcovi, môže mať túto zodpovednosť za spáchanie priestupku každý zákonný zástupca dieťaťa.** Uvedený výklad vyplýva aj z § 28 zákona č. 36/2005 Z. z. o rodine a o zmene a doplnení niektorých zákonov, podľa ktorého rodičovské práva a povinnosti majú obaja rodičia, pričom súčasťou rodičovských povinností je aj sústavná a dôsledná starostlivosť o výchovu, zdravie, výživu a všestranný vývin maloletého dieťaťa.

6. Dieťaťu so zdravotným znevýhodnením, ktoré je oslobodené od povinnosti dochádzať do MŠ

a jeho zdravotný stav mu neumožňuje vzdelávať sa, na základe písomného súhlasu

všeobecného lekára pre deti a dorast a písomného súhlasu zariadenia výchovného poradenstva

a prevencie neposkytuje vzdelávanie do pominutia dôvodov, pre ktoré došlo k oslobodeniu od

povinnosti dochádzať do MŠ. Ak je zdravotný stav dieťaťa taký vážny, že mu dočasne

neumožňuje vzdelávať sa, môže riaditeľka MŠ rozhodnúť o jeho oslobodení od povinnosti

dochádzať do MŠ. Dieťa sa do procesu výchovy a vzdelávania vráti až vtedy, keď všeobecný

lekár pre deti a dorast dá súhlasné písomné vyjadrenie, že už zdravotný stav dieťaťa umožňuje

jeho vzdelávanie v MŠ.

7. Zákonný zástupca dieťaťa môže písomne požiadať riaditeľku MŠ o povolenie individuálneho

vzdelávania dieťaťa.

8. Individuálne vzdelávanie v MŠ riaditeľka povoľuje dieťaťu, pre ktoré je predprimárne

vzdelávanie povinné a

a) jeho zdravotný stav mu neumožňuje účasť na povinnom predprimárnom vzdelávaní v MŠ

alebo

b) jeho zákonný zástupca o to požiada.

9. Predprimárne vzdelávanie dieťaťa, ktorému bolo povolené individuálne vzdelávanie z dôvodu,

že jeho zdravotný stav mu neumožňuje účasť na povinnom predprimárnom vzdelávaní v MŠ

(bod 7. písm. a), zabezpečuje kmeňová MŠ, ktorej riaditeľka rozhodla o povolení

individuálneho vzdelávania, v rozsahu najmenej dve hodiny týždenne.

10. Ak zákonný zástupca požiada o povolenie individuálneho vzdelávania (bod 7. písm. b),

prílohou k žiadosti je písomný súhlas všeobecného lekára pre deti a dorast.

11. Výdavky spojené s individuálnym vzdelávaním v prípade, že oň požiada zákonný zástupca

a riaditeľka MŠ ho povolí, znáša zákonný zástupca. V tomto prípade povinné predprimárne

vzdelávanie zabezpečuje zákonný zástupca prostredníctvom osoby, ktorá má ukončené

najmenej úplné stredné odborné všeobecné vzdelanie alebo úplné stredné odborné vzdelanie.

12. Žiadosť zákonného zástupcu o povolení individuálneho vzdelávania musí obsahovať:

a) meno, priezvisko, dátum narodenia, rodné číslo a miesto trvalého pobytu dieťaťa,

b) obdobie, na ktoré sa má individuálne vzdelávanie povoliť,

c) dôvody na plnenie individuálneho vzdelávania,

d) meno a priezvisko fyzickej osoby, ktorá bude uskutočňovať individuálne vzdelávanie

dieťaťa, ktorému má byť povolené individuálne vzdelávanie a doklady o splnení

kvalifikačných predpokladov, ak sa individuálne vzdelávanie zabezpečuje v zariadení,

názov sídlo a identifikačné číslo organizácie tohto zariadenia,

e) ďalšie skutočnosti, ktoré majú vplyv na individuálne vzdelávanie.

13. Materská škola v spolupráci so zákonným zástupcom určí obsah individuálneho vzdelávania

dieťaťa. Overenie osobnostného rozvoja dieťaťa uskutočňuje MŠ v priebehu mesiaca marec príslušného školského roka, v ktorom dieťa plní povinné predprimárne vzdelávanie.

Konkrétny termín určuje riaditeľka kmeňovej MŠ a zákonný zástupca zabezpečí účasť

dieťaťa.

14. Dieťa, ktorému bolo povolené individuálne vzdelávanie z dôvodu, že jeho zdravotný stav

mu neumožňuje účasť na povinnom predprimárnom vzdelávaní v MŠ, overovanie

osobnostného rozvoja neabsolvuje. Pedagogický zamestnanec, ktorý zabezpečuje v tomto

prípade individuálne vzdelávanie dieťaťa, na konci polroka príslušného školského roka

predloží riaditeľke MŠ písomnú správu o individuálnom vzdelávaní dieťaťa.

15. Povolenie individuálneho vzdelávania dieťaťa v priebehu školského roka môže riaditeľka

MŠ zrušiť:

a) na žiadosť zákonného zástupcu dieťaťa,

b) na základe odôvodneného návrhu fyzickej osoby, ktorá uskutočňuje individuálne

vzdelávanie dieťaťa,

c) na základe návrhu hlavného školského inšpektora alebo

d) ak sa neplní obsah individuálneho vzdelávania.

16. Riaditeľka MŠ rozhodne o zrušení povolenia individuálneho vzdelávania do 30 dní od

začatia konania a zároveň zaradí dieťa do príslušnej triedy MŠ. Odvolanie proti rozhodnutiu

o zrušení povolenia individuálneho vzdelávania nemá odkladný účinok.

17. Po ukončení individuálneho vzdelávania dieťa z rozhodnutia riaditeľky MŠ nemožno

opätovne individuálne vzdelávať.

18. Do materskej školy sa prijíma aj dieťa, ktoré dosiahlo vek 5 rokov do 31. augusta,

predprimárne vzdelávanie sa stáva od začiatku školského roka preňho povinným, má trvalý

pobyt na území SR, no so zákonnými zástupcami žije mimo územia SR. Zákonní

zástupcovia sú povinní podať žiadosť o plnenie povinného predprimárneho vzdelávania

osobitným spôsobom, v škole mimo územia SR. Následne predložia potvrdenie o návšteve

školy, v ktorej sa dieťa vzdeláva v zahraničí. Riaditeľka materskej školy vydáva rozhodnutie

o prijatí dieťaťa na predprimárne vzdelávanie; o osobitnom spôsobe plnenia povinného

predprimárneho vzdelávania v zahraničí urobí len zápis v osobnom spise dieťaťa. Overenie

osobnostného rozvoja dieťa prebieha v mesiaci marec a forma môže byť uskutočnená aj

formou online

**2. OBSAH ŠKOLSKÉHO PORIADKU**

**2.1. Výkon práv a povinností detí a ich zákonných zástupcov v materskej škole, pravidlá vzájomných vzťahov a vzťahov s pedagogickými zamestnancami a ďalšími**

**zamestnancami materskej školy**

**Práva a povinnosti dieťaťa a jeho zákonného zástupcu alebo zástupcu zariadenia**

1. Dieťa má právo na:
* rovnoprávny prístup ku vzdelávaniu,
* bezplatné vzdelanie pre päťročné deti, ktoré plnia povinné predprimárne vzdelávanie v materskej škole,
* vzdelanie v štátnom jazyku a materinskom jazyku v rozsahu ustanovenom týmto zákonom,
* individuálny prístup rešpektujúci jeho schopnosti a možnosti, nadanie a zdravotný stav v rozsahu ustanovenom týmto zákonom,
* úctu k jeho vierovyznaniu, svetonázoru, národnostnej a etnickej príslušnosti,
* poskytovanie poradenstva a služieb spojených s výchovou a vzdelávaním,
* výchovu a vzdelávanie v bezpečnom a hygienicky vyhovujúcom prostredí,
* organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny,
* úctu k svojej osobe a na zabezpečenie ochrany proti fyzickému, psychickému a sexuálnemu násiliu,
* na informácie týkajúce sa jeho osoby a jeho výchovno-vzdelávacích výsledkov.
1. Dieťa so špeciálnymi výchovno-vzdelávacími potrebami má právo:
* na výchovu a vzdelávanie s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú.
1. Zákonný zástupca má právo:
* vybrať pre svoje dieťa školu, ktorá poskytuje výchovu a vzdelávanie podľa tohto zákona, zodpovedajúcu schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti; právo na slobodnú voľbu školy možno uplatňovať v súlade s možnosťami výchovno-vzdelávacej sústavy,
* žiadať, aby sa v rámci výchovy a vzdelávania v škole poskytovali deťom informácie a vedomosti vecne a mnohostranne v súlade so súčasným poznaním sveta

a v súlade s princípmi a cieľmi výchovy a vzdelávania podľa školského zákona,

* oboznámiť sa s výchovno-vzdelávacím programom školy a školským poriadkom,
* byť informovaný o výchovno-vzdelávacích výsledkoch svojho dieťaťa,
* na poskytnutie poradenských služieb vo výchove a vzdelávaní svojho dieťaťa,
* zúčastňovať sa výchovy a vzdelávania po predchádzajúcom súhlase riaditeľky školy,
* vyjadrovať sa k výchovno-vzdelávaciemu programu školy prostredníctvom orgánov školskej samosprávy.

**Povinnosti dieťaťa a jeho zákonného zástupcu alebo zástupcu zariadenia**

1. Dieťa je povinné:
* neobmedzovať svojim konaním práva ostatných osôb zúčastňujúcich sa výchovy a vzdelávania,
* dodržiavať školský poriadok a ďalšie vnútorné predpisy školy,
* chrániť pred poškodením majetok školy a majetok, ktorý škola využíva na výchovu a vzdelávanie,
* pravidelne sa zúčastňovať na výchove a vzdelávaní a riadne sa vzdelávať, ak tento zákon neustanovuje inak,
* konať tak, aby neohrozoval svoje zdravie a bezpečnosť, ako aj zdravie a bezpečnosť ďalších zúčastňujúcich sa na výchove a vzdelávaní,
* ctiť si ľudskú dôstojnosť ostatných detí a zamestnancov MŠ,
* rešpektovať pokyny zamestnancov školy, ktoré sú v súlade so všeobecne záväznými právnymi predpismi školy a dobrými mravmi.
1. Zákonný zástupca dieťaťa alebo zástupca zariadenia je povinný:
* **dodržiavať podmienky preprimárneho vzdelávania dieťaťa určené školským poriadkom,**
* dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
* **informovať materskú školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach**, ktoré by mohli mať vplyv na priebeh výchovy a vzdelávania (príloha č.4),
* **s dieťaťom absolvovať diagnostické vyšetrenie, ak sa špeciálne výchovno-vzdelávacie potreby dieťaťa prejavia po jeho prijatí do materskej školy a je potrebné zmeniť formu vzdelávania dieťaťa,**
* nahradiť škodu, ktorú dieťa úmyselne zavinilo,
* prihlásiť dieťa na plnenie povinného predprimárneho vzdelávania a dbať o to, aby dieťa dochádzalo do školského zariadenia pravidelne a včas, ak mu nezabezpečí inú formu vzdelávania podľa zákona
* dôvody neprítomnosti dieťaťa na výchove a vzdelávaní doloží dokladmi v súlade so školským poriadkom
* ak sa dieťa nemôže zúčastniť na výchove a vzdelávaní v školskom zariadení, zákonný zástupca alebo zástupca zariadenia je povinný oznámiť školskému zariadeniu bez zbytočného odkladu príčinu neprítomnosti. Za dôvod ospravedlniteľnej neprítomnosti dieťaťa sa uznáva najmä choroba, prípadne lekárom nariadený zákaz dochádzky do školského zariadenia, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť dieťaťa na súťažiach
* pri neprítomnosti maloletého dieťaťa, ktorá trvá viac ako 5 kalendárnych dní, zákonný zástupca predkladá vyhlásenie o bezinfekčnosti.
* Ak neprítomnosť dieťaťa plniace PPV trvá menej ako 7 po sebe nasledujúcich vyučujúcich dní, predloží jeho zákonný zástupca alebo zástupca zariadenia vyhlásenie o bezinfekčnosti.
* Ak neprítomnosť dieťaťa plniace PPV trvá viac ako 7 nasledujúcich vyučovacích dní predloží jeho zákonný zástupca alebo zástupca zariadenia potvrdenie od lekára.
* Zákonný zástupca je povinný rešpektovať, že v čase od odovzdania dieťaťa službu konajúcej učiteľke až po prevzatie dieťaťa zákonným zástupcom (alebo ním splnomocnenou osobou) sa komunikácia s dieťaťom uskutočňuje len prostredníctvom príslušnej učiteľky alebo riaditeľa,
* Zákonný zástupca je povinný rešpektovať, že počas pobytu v materskej škole dieťa nesmie používať mobilné elektronické zariadenia, prostredníctvom ktorých dochádza k prenosu údajov tretím osobám bez súhlasu osôb, o ktorých sa údaje prenášajú (pedagogických zamestnancov aj nepedagogických zamestnancov materskej školy a detí prijatých do materskej školy).
* Zákonný zástupca je povinný všetky veci súvisiace s poskytovaním predprimárneho vzdelávania jeho dieťaťu riešiť interne, v materskej škole s učiteľkami, ktoré pracujú v triede, v ktorej je zaradené jeho dieťa a podľa potreby s riaditeľom;
* Zákonný zástupca je povinný zdržať sa znevažujúcich vyjadrení, statusov a komentárov na sociálnych sieťach týkajúcich sa pedagogickej činnosti materskej školy a riadenia materskej školy,
* V prípade, ak zákonný zástupca bez predchádzajúcej dohody opakovane **nevyzdvihne svoje dieťa** z materskej školy do času ukončenia prevádzky materskej školy, materská škola bude kontaktovať postupne všetky osoby, ktoré majú splnomocnenie na prevzatie dieťaťa (materská škola bude vyžadovať kontakty aj na splnomocnené osoby); ak ani žiadna z poverených osôb neprevezme dieťa, bude **materská škola kontaktovať príslušné riaditeľstvo policajného zboru**, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobného času zamestnancov.
* V prípade, ak má materská škola podozrenie, že zákonný zástupca **opakovane preberá dieťa pod vplyvom alkoholu alebo iných omamných látok, alebo ak sa u dieťaťa prejavia zmeny, nasvedčujúce zanedbávaniu riadnej starostlivosti**, bude materská škola **po predchádzajúcom písomnom upozornení zákonného** **zástupcu**, v rámci všeobecnej oznamovacej povinnosti vyplývajúcej z § 7 ods. 1 zákona č.305/2005 Z. z. o sociálnoprávnej ochrane detí a o sociálnej kuratele, **informovať** o tejto skutočnosti **príslušný Úrad práce, sociálnych vecí a rodiny**, oddelenie sociálnoprávnej ochrany detí a sociálnej kurately.

**Materská škola bude**:

* **Dbať na napĺňanie rodičovských práv a povinností zákonných zástupcov**, t.j., že počas konania o rozvode a úprave výkonu práv a povinností zákonných zástupcov bude materská škola dbať o riadne napĺňanie práv a povinností zákonných zástupcov až do rozhodnutia súdu tak, ako to bolo do podania návrhu na rozvod manželstva a úpravu výkonu práv a povinností zákonných zástupcov k dieťaťu (napr. že každý zákonný zástupca má právo priviesť dieťa do materskej školy aj ho z nej vyzdvihnúť),
* **Zachovávať neutralitu**, t.j. ako budú aj pedagogickí zamestnanci materskej školy počas prebiehajúceho konania o úprave výkonu práv a povinností zákonných zástupcov k dieťaťu zachovávať neutralitu vo svojich postojoch a vyjadreniach týkajúcich sa dieťaťa a že v prípade potreby **poskytnú nezaujaté, vecné a objektívne stanovisko len súdu, alebo inému, relevantnému úradu,** ak si ho od materskej školy písomne vyžiada, a že obsah tohto písomného stanoviska neposkytnú ani jednému zákonnému zástupcovi,
* **Rešpektovať**, v prípade narušených vzťahov medzi zákonnými zástupcami, len **rozhodnutie súdu** alebo **predbežné rozhodnutie súdu**, ktorého zmyslom je dočasná úprava pomerov zákonných zástupcov vo vzťahu k starostlivosti o dieťa, t.j. materská škola bude rešpektovať to, že vykonateľnosť uznesenia o nariadení predbežného opatrenia nie je viazaná na jeho právoplatnosť, pretože toto uznesenie sa stáva právoplatné jeho doručením a márnym uplynutím lehoty na podanie odvolania; materská škola pritom rešpektuje skutočnosť, že aj napriek nariadeniu predbežného opatrenia rodičovské práva a povinnosti zostávajú zachované,
* V prípade **zverenia dieťaťa právoplatným rozhodnutím súdu do osobnej starostlivosti len jednému zo zákonných zástupcov**, ktorý zastupuje dieťa v bežných veciach, poskytne informáciu o tom, že **materská škola bude riešiť všetky záležitosti týkajúce sa dieťaťa výhradne so zákonným zástupcom, ktorý má dieťa v bežných veciach** (napr. zabezpečenie krúžkovej činnosti atď.) **zastupovať**,
* **Riešiť situácie**, ak zákonní zástupcovia budú svojimi vyjadreniami, statusmi a komentármi na sociálnych sieťach znevažovať pedagogickú činnosť materskej školy, riadenie materskej školy a poškodzovať dobré meno materskej školy na verejnosti.
* **Priestory materskej školy nie sú miestom,** kde zákonný zástupca, **ktorému dieťa nebolo zverené do osobnej starostlivosti**, môže **kedykoľvek navštevovať maloleté dieťa mimo súdom presne určeného dňa a času**, obsiahnutého vo výroku rozhodnutia alebo súdom schválenej rodičovskej dohode, ak škola uvedenými dokumentmi disponuje,
* **Priestory materskej školy môžu byť miestom styku s maloletým, avšak len v prípade, ak sa postupuje podľa súdneho rozhodnutia**, v ktorom úpravu styku určí súd, resp. **podľa súdom schválenej rodičovskej dohody**.

Službu konajúca učiteľka **nesmie** odviesť dieťa k sebe domov, ani ho odovzdať inej osobe ako je zákonný zástupca alebo ním písomne splnomocnená osoba.

Výkon práv a povinností vyplývajúcich zo školského zákona **musí byť v súlade s dobrými mravmi** a **nikto nesmie** tieto práva a povinnosti **zneužívať na škodu druhého dieťaťa**, pretože v súlade s § 145 ods. 1 školského zákona sa práva ustanovené školským zákonom zaručujú rovnako všetkým deťom v súlade so zásadou rovnakého zaobchádzania vo vzdelávaní ustanovenou zákonom č. 365/2004 Z.z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov.

**2.2 PREVÁDZKA A VNÚTORNÝ REŽIM MATERSKEJ ŠKOLY**

**2.2.1 Podmienky prijímania detí na predprimárne vzdelávanie**

**Na predprimárne vzdelávanie v materskej škole sa prijímajú deti podľa § 59 a 59a školského zákona.**

Pri prijímaní detí do materskej školy sa musia **dodržiavať** zásady:

* **rovnoprávnosti prístupu k výchove a vzdelávaniu** (§ 3 písm. c) školského zákona)
* inkluzívnosti vzdelávania (§ 3 písm. d) školského zákona)
* **zákazu akýchkoľvek foriem diskriminácie a obzvlášť segregácie** (§ 3 písm. e) školského zákona)
* **právo na prijatie na predprimárne vzdelávanie v materskej škole má dieťa, ktoré od školského roka nasledujúceho po školskom roku, dovŕši tretí rok veku (podľa § 3 písm, b), § 59b a §161 ods.1 školského zákona),**
* Na predprimárne vzdelávanie sa prijíma **dieťa od troch rokov** veku; **výnimočne** možno prijať **dieťa od dovŕšenia dvoch rokov veku**, v prípade, ak je v materskej škole voľná kapacita a ak sú na jeho prijatie vytvorené vhodné materiálne, personálne a iné potrebné podmienky.
* Na predprimárne vzdelávanie **nemožno prijať dieťa mladšie ako dva roky**, a to **ani na adaptačný alebo diagnostický pobyt**.
* Riaditeľ materskej školy **nesmie pri prijímaní uprednostniť deti mladšie ako tri** **roky** (pričom stále ide o deti od dvoch rokov) **pred prijatím starších detí**.
* Na predprimárne vzdelávanie sa **prednostne prijímajú deti, pre ktoré je plnenie predprimárneho vzdelávania povinné**
* Dieťa môže byť prijaté do materskej školy aj v priebehu školského roka, ak to umožňuje kapacita materskej školy.
* Dieťa sa do materskej školy prijíma **vždy len na základe písomnej žiadosti o prijatie dieťaťa na predprimárne vzdelávanie, alebo „prestupom“** z inej materskej školy.
* Zákonný zástupca dieťaťa alebo zástupca zariadenia spolu so žiadosťou predkladá aj **potvrdenie o zdravotnej spôsobilosti dieťaťa** od všeobecného lekára pre deti a dorast, ktorého **súčasťou** je aj **údaj o povinnom očkovaní dieťaťa**. Potvrdenie o zdravotnej spôsobilosti **nie je potvrdením o aktuálnom zdravotnom stave dieťaťa,** ale **je potvrdením o jeho zdravotnej spôsobilosti absolvovať predprimárne vzdelávanie.**
* Pre úspešné absolvovanie predprimárneho vzdelávania každého dieťaťa je nevyhnutné, **aby potvrdenie** o zdravotnej spôsobilosti **obsahovalo všetky dôležité skutočnosti o zdravotnom stave dieťaťa,** ktoré môžu mať vplyv na bezpečnosť a ochranu zdravia dieťaťa pri jeho predprimárnom vzdelávaní, ako aj vplyv na bezpečnosť a ochranu zdravia ostatných detí, ktoré sú vzdelávané v príslušnej materskej škole.
* **Neabsolvovanie povinných očkovaní nie je dôvodom na neprijatie dieťaťa do**

**materskej školy.**

* Riaditeľka po dohode so zriaďovateľom určí miesto a termín na podávanie žiadostí na prijatie dieťaťa do MŠ pre nasledujúci školský rok – zápis a podmienky prijatia zverejní v mieste sídla materskej školy.
* Riaditeľka rozhoduje o prijatí dieťaťa podľa osobitného predpisu (*zákon 245/2008 §59*)

V rozhodnutí o prijatí dieťaťa môže určiť adaptačný alebo diagnostický pobyt dieťaťa v materskej škole, ktorý nesmie byť dlhší ako tri mesiace

* O prijatí dieťaťa so zdravotným postihnutím rozhoduje riaditeľka po vyjadrení príslušného zariadenia výchovného poradenstva a prevencie a vyjadrení všeobecného lekára pre deti a dorast.
* Miesto a termín podávania žiadostí pre nasledujúci školský rok zverejní riaditeľka spravidla od 30.apríla do 31.mája.
* Z dôvodu ľahšej adaptácie dieťaťa možno prijať dieťa na čas adaptačného pobytu, v ktorom zákonný zástupca privádza dieťa do materskej školy postupne na jednu hodinu, dve a najviac štyri hodiny, spolupracuje s pedagogickými zamestnancami. Ak sa dieťa zadaptuje, môže navštevovať materskú školu v dohodnutom čase. Pri zníženej adaptačnej schopnosti dieťaťa môže riaditeľka po prerokovaní so zákonným zástupcom rozhodnúť o prerušení dochádzky dieťaťa na dohodnutý čas (*vyhláška č.306/2009 o materskej škole v znení vyhlášky č.308/2009*)

**Zápis na predprimárne vzdelávanie**

Termín a miesto podávania žiadostí pri prijímaní detí k začiatku nasledujúceho školského roka zverejní riaditeľka po dohode so zriaďovateľom na budove materskej školy a inom verejne dostupnom mieste spravidla od 30. apríla do 31. mája príslušného kalendárneho roka.

Zápisu detí do MŠ sa zúčastní zákonný zástupca spolu s dieťaťom. Zákonný zástupca prinesie kópiu rodného listu dieťaťa. Na zápise dostane zákonný zástupca od zástupkyne RMŠ prihlášku (príloha č.1). Prihlášku po vyplnení a potvrdení o zdravotnom stave dieťaťa odovzdá zástupkyni RMŠ v termíne dohodnutom pri zápise.

Písomné rozhodnutie o prijatí, alebo neprijatí dieťaťa na predprimárne vzdelávanie vydá riaditeľka ZŠ s MŠ spravidla **do 30.júna** kalendárneho roka.

Do MŠ sa prijímajú deti podľa poradia:

1. Deti plniace povinné predprimárne vzdelávanie
2. Deti pokračujúce v plnení povinného predprimárneho vzdelávania

ďalej sa prijímajú deti spravidla:

1. Deti, ktoré dovŕšia k 31. augustu vek 5rokov
2. Deti, ktoré dovŕšia k 31. august vek 3-4 roky
3. Deti, mladšie ako 3 roky, môžu byť prijaté, ak to povoľuje kapacita, ak sú vytvorené vhodné podmienky, a deti dosahujú požadovanú úroveň v oblasti hygienických návykov a sebaobsluhy

**Prijatie dieťaťa do materskej školy „Prestupom“**

Podľa [§ **28d ods. 1 školského zákona**](https://www.vssr.sk/main/goto.ashx?t=27&p=5768726&f=2) „v priebehu predprimárneho vzdelávania môže dieťa na základe písomnej žiadosti zákonného zástupcu alebo zástupcu zariadenia prestúpiť do inej materskej školy. O prestupe dieťaťa rozhoduje rozhodnutím o prijatí dieťaťa prestupom riaditeľ materskej školy, do ktorej požiadal o prijatie dieťaťa prestupom zákonný zástupca alebo zástupca zariadenia. Rozhodnutie o prijatí dieťaťa prestupom nie je rozhodnutím o prijatí dieťaťa.“ Postup riaditeľa materskej školy je v tomto prípade obdobný ako pri rozhodovaní riaditeľa základnej školy a strednej školy. Ak riaditeľ materskej školy prijme dieťa prestupom, bez zbytočného odkladu pošle kópiu rozhodnutia o prijatí dieťaťa prestupom riaditeľovi materskej školy, z ktorej dieťa prestupuje. Riaditeľ materskej školy, z ktorej dieťa prestupuje, následne v lehote do 15 dní od doručenia kópie rozhodnutia je povinný poslať riaditeľovi materskej školy, do ktorej bolo dieťa prijaté prestupom, kópiu osobného spisu dieťaťa a túto zmenu nahlásiť do Centrálneho registra detí, žiakov a poslucháčov.

Vo vzťahu k rozhodovaniu riaditeľa materskej školy podľa [§ **5 ods. 14 písm. f) zákona č. 596/2003 Z. z.**](https://www.vssr.sk/main/goto.ashx?t=27&p=2973001&f=3) (povolenie individuálneho vzdelávania dieťaťa, ak ide o povinné predprimárne vzdelávanie v rámci konania o oslobodení od povinnosti dochádzať do školy, resp. rozhodnutie o zrušení tohto povolenia) s účinnosťou od 1. 9. 2023 pribudol v školskom zákone obligatórny nový dôvod [[§ 28b ods. 8 písm. e) školského zákona](https://www.vssr.sk/main/goto.ashx?t=27&p=5768723&f=3)]: **Povolenie individuálneho vzdelávania** dieťaťa podľa [§ 28b ods. 2 písm. b) školského zákona](https://www.vssr.sk/main/goto.ashx?t=27&p=5054329&f=3) **riaditeľ kmeňovej materskej školy zruší**, ak zákonný zástupca nezabezpečí účasť dieťaťa na povinnom predprimárnom vzdelávaní v kmeňovej materskej škole na účel posúdenia plnenia obsahu individuálneho vzdelávania podľa [§ 28b ods. 6 školského zákona](https://www.vssr.sk/main/goto.ashx?t=27&p=5054341&f=3). Riaditeľ je povinný v tejto veci rozhodnúť do 30 dní od začatia konania a zároveň zaradí dieťa do príslušnej triedy kmeňovej materskej školy. Odvolanie proti rozhodnutiu o zrušení povolenia individuálneho vzdelávania nemá odkladný účinok a takéto dieťa sa už nebude môcť opätovne individuálne vzdelávať na základe žiadosti zákonného zástupcu.

**„Vyhlásenie o bezinfekčnosti“**

**Na rozdiel** od potvrdenia o zdravotnej spôsobilosti, ktoré zákonný zástupca predkladá spolu so žiadosťou, **písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie,** podľa § 24 ods. 8 zákona č. 355/2007 Z. z. predkladá zákonný zástupca materskej škole až po prijatí dieťaťa, a to:

* **pred prvým vstupom dieťaťa do materskej školy** a
* **vždy po neprítomnosti dieťaťa v materskej škole dlhšej ako 5 kalendárnych dní**.
* **Vždy po neprítomnosti dieťaťa plniace PPV v materskej škole do 7 nasledujúcich vyučovacích dní**
* Vyhlásenie o bezinfekčnosti podľa § 24 ods. 8 zákona č. 355/2007 Z. z. **nesmie byť staršie ako jeden deň.**

**2.2.2 Adaptačný a diagnostický pobyt**

Dieťa sa nemôže prijať do materskej školy len (výlučne, samostatne) na adaptačný pobyt alebo diagnostický pobyt bez „riadneho“ prijatia do MŠ. V tomto zmysle riaditeľ materskej školy a riaditeľ materskej školy pre deti so špeciálnymi výchovno-vzdelávacími potrebami rozhoduje o **prijatí dieťaťa do materskej školy s určením adaptačného pobytu alebo diagnostického pobytu**. Diagnostický pobyt je možný len pri deťoch so zdravotným znevýhodnením, zo sociálne znevýhodneného prostredia a s nadaním, nie tých detí, ktoré potrebujú podporné opatrenia podľa [**§ 145a a 145b školského zákona**](https://www.vssr.sk/main/goto.ashx?t=27&p=5770041-5770088&f=2)**,** lebo ich poskytovanie zabezpečuje materská škola. Počas toho, ako je dieťa v materskej škole na diagnostickom pobyte na základe rozhodnutia riaditeľa materskej školy, diagnostikovanie špeciálnych výchovno-vzdelávacích potrieb na účel rozhodnutia o ďalšej forme vzdelávania dieťaťa sa vykonáva v zariadeniach poradenstva a prevencie ([**§ 6 ods. 2 vyhlášky č. 541/2021 Z. z.**](https://www.vssr.sk/main/goto.ashx?t=27&p=5444426&f=3)o materskej škole).

**Adaptačný pobyt sa vzťahuje najmä na deti, ktoré nemajú ŠVVP**, u ktorých je predpoklad, že by mohli mať problémy zadaptovať sa na úplne iné podmienky, než na aké sú zvyknuté z domu (nemusí ísť len o deti napr. 3-ročné, lebo častokrát majú adaptačné problémy aj deti napr. 5-ročné, ktoré boli doposiaľ stredobodom pozornosti jeho blízkych).

**Aj počas adaptačného pobytu** môže dieťa navštevovať materskú školu **celodenne**, a to za predpokladu:

* že tomu predchádzala buď postupná adaptácia alebo
* dieťa si rýchlo zvyklo na materskú školu.

V § 3 ods. 1 vyhlášky MŠ SR č. 306/2008 Z. z. o materskej škole v znení neskorších predpisov je stanovený **rozsah adaptačného pobytu** dieťaťa v materskej škole, ktorý môže mať rôznu dĺžku – jednu hodinu, dve a najviac štyri hodiny.

**Predpokladom úspešného zvládnutia adaptačného pobytu** je **spolupráca** zákonných zástupcov s pedagogickými zamestnancami materskej školy. Po úspešnom ukončení adaptačného pobytu začne dieťa navštevovať materskú školu pravidelne v dohodnutom čase, t. j. buď na celodennú výchovu a vzdelávanie alebo na poldennú výchovu a vzdelávanie (ako je uvedené v rozhodnutí).

Podľa § 59 ods. 8 školského zákona **nesmie byť adaptačný pobyt dieťaťa dlhší ako tri mesiace; adaptačný pobyt nemožno predlžovať.**

**V prípade zníženej adaptačnej schopnosti** dieťaťa môže riaditeľ materskej školy po predchádzajúcom písomnom upozornení na túto možnosť, rozhodnúť **o prerušené dochádzky dieťaťa do materskej školy,** ale **len ak nepôjde o dieťa, pre ktoré je predprimárne vzdelávanie povinné.**

**Diagnostický pobyt sa vzťahuje na deti,** ktoré majú zariadením poradenstva a prevencie diagnostikované ŠVVP.

**Diagnostický pobyt** dieťaťa v „bežnej“ materskej škole **nesmie byť dlhší ako tri mesiace.**

Cieľom diagnostického pobytu je, aby sa zistilo, či sa u konkrétneho dieťaťa bude môcť výchova a vzdelávanie uskutočňovať ako výchova a vzdelávanie začleneného dieťaťa v bežnej triede, alebo ako výchova a vzdelávanie v špeciálnej triede, resp. v špeciálnej materskej škole.

**2.2.3 Prerušenie dochádzky dieťaťa do MŠ**

Riaditeľka môže rozhodnúť na základe písomnej žiadosti zákonného zástupcu dieťaťa o prerušení dochádzky dieťaťa zo zdravotných alebo z iných závažných dôvodov (príloha č.3).

**2.2.4 Podmienky predčasného skončenia predprimárneho vzdelávania**

Vo vzťahu k rozhodovaniu riaditeľa materskej školy podľa[**Správneho poriadku**](https://www.vssr.sk/main/goto.ashx?t=26&p=1010188&f=3) a podľa [**§ 5 ods. 14 písm. h)**](https://www.vssr.sk/main/goto.ashx?t=27&p=5056341&f=2)– **predčasné skončenie predprimárneho vzdelávania, ak nejde o povinné predprimárne vzdelávanie**, [**školský zákon**](https://www.vssr.sk/main/goto.ashx?t=26&p=1024413&f=3)v [**§ 28d ods. 6**](https://www.vssr.sk/main/goto.ashx?t=27&p=5768731&f=2)v znení účinnom od 1. 9. 2023 taxatívne stanovuje dôvody predmetného rozhodnutia riaditeľa materskej školy.

Vzhľadom na proces rozhodovania v rámci správneho konania podľa [**Správneho poriadku**](https://www.vssr.sk/main/goto.ashx?t=26&p=1010188&f=3)a skutočnosť, že predčasné skončenie môže byť aj sankčným opatrením, je dôležité, aby dôvodnosť takéhoto rozhodnutia sa opierala o zákonné dôvody, pričom **riaditeľ materskej školy si ich nebude môcť rozširovať o ďalšie dôvody:**

1. dieťa sústavne alebo závažným spôsobom porušuje školský poriadok,
2. zákonný zástupca dieťaťa alebo zástupca zariadenia nedodržiava podmienky predprimárneho vzdelávania dieťaťa určené školským poriadkom,
3. zákonný zástupca dieťaťa alebo zástupca zariadenia neinformuje materskú školu o zmene zdravotnej spôsobilosti dieťaťa, jeho zdravotných problémoch alebo iných závažných skutočnostiach, ktoré majú vplyv na priebeh výchovy a vzdelávania,
4. zákonný zástupca dieťaťa alebo zástupca zariadenia bezdôvodne odmietne s dieťaťom absolvovať diagnostické vyšetrenie, ak sa špeciálne výchovno-vzdelávacie potreby dieťaťa prejavia po jeho prijatí do materskej školy a je potrebné zmeniť formu vzdelávania dieťaťa, alebo
5. predčasné skončenie predprimárneho vzdelávania odporučí zariadenie poradenstva a prevencie, všeobecný lekár pre deti a dorast alebo lekár so špecializáciou v inom špecializačnom odbore ako všeobecné lekárstvo alebo zubný lekár.

Uvedené dôvody sú pre riaditeľa materskej školy pri rozhodovacej činnosti záväzné, pričom riaditeľ tieto dôvody musí zosúladiť s aktuálnym znením školského poriadku.

**2.2.5 Zanechanie vzdelávania**

Ak nejde o dieťa, pre ktoré je predprimárne vzdelávanie povinné, zákonný zástupca dieťaťa sa môže rozhodnúť, že dieťa zanechá predprimárne vzdelávanie.

Dieťa, pre ktoré je predprimárne vzdelávanie povinné, nemôže zanechať predprimárne vzdelávanie.

Ak sa zákonný zástupca, či už z objektívnych alebo subjektívnych dôvodov rozhodne, že jeho dieťa zanechá predprimárne vzdelávanie, musí túto skutočnosť oznámiť písomne riaditeľovi materskej školy.

Dieťa prestane byť dieťaťom danej materskej školy dňom:

* ktorý nasleduje po dni, keď riaditeľovi materskej školy bolo doručené písomné oznámenie o zanechaní vzdelávania alebo
* dňom uvedeným v písomnom oznámení o zanechaní vzdelávania, najskôr však
* ktorý nasleduje po dni, keď bolo doručené.

Ak sa stane, že zákonný zástupca neoznámi (písomne, ani inak) riaditeľovi materskej školy zanechanie predprimárneho vzdelávania svojho dieťaťa a dieťa sa neospravedlnene nezúčastňuje na predprimárnom vzdelávaní, uplynutím 30. dňa od jeho poslednej účasti na predprimárnom vzdelávaní prestáva byť dieťaťom príslušnej materskej školy; o tejto skutočnosti urobí riaditeľ materskej školy záznam v osobnom spise a osobný spis dieťaťa uzavrie.

Zanechanie predprimárneho vzdelávania **riaditeľ materskej školy nahlási do centrálneho registra**.

**2.2.6 Prevádzka materskej školy**

Prevádzka materskej školy je stanovená v pracovných dňoch: **06:30 hod. - 16:00 hod**.

**Riaditeľka školy:** Mgr. Erika Vrzalová

**Zástupkyňa riaditeľky pre MŠ**: Jana Slávková

**Vedúca ŠJ**: Oľga Hučková

**Konzultačné hodiny ZRMŠ**: 10.00 – 12.00 hod. – (utorok -piatok)

**Konzultačné hodiny vedúcej ŠJ**: 14.00 – 14.30 hod. - denne

**Forma výchovy a vzdelávania: celodenná výchova a vzdelávanie**

Čas celodennej prevádzky materskej školy je určený riaditeľkou po prerokovaní so zákonnými zástupcami a zodpovedá ich požiadavkám a so súhlasom zriaďovateľa Obec Lubina. Prevádzku materskej školy možno počas školských prázdnin po prerokovaní so zákonnými zástupcami a po súhlase zriaďovateľa aj obmedziť alebo prerušiť. Cez letné prázdniny sa prevádzka materskej školy preruší najmenej na tri týždne z dôvodu potreby dôkladného čistenia priestorov materskej školy, dezinfekcie prostredia a hračiek, ktoré podľa dispozície riaditeľky vykonáva školníčka, ako aj čerpanie dovolenky niektorých zamestnancov. Prerušenie alebo obmedzenie prevádzky materskej školy cez letné prázdniny oznámi riaditeľka spravidla dva mesiace vopred. Prevádzka MŠ môže byť dočasne prerušená aj zo závažných dôvodov, ktoré ohrozujú zdravie zverených detí alebo môžu spôsobiť závažné škody na majetku.

**Personálne obsadenie MŠ**:

Zástupkyňa riaditeľky pre MŠ: Jana Slávková

Učiteľky MŠ: Vladimíra Adamusová

 Ivana Uhríková

 Edita Fridrichová

Školníčka + sezónna kurička: Janka Bakošová

Vedúca ŠJ + kuchárka: Oľga Hučková

Hlavná kuchárka: Zuzana Škulcová

Pomocná sila v kuchyni Oksana Senevych

**Organizácia triedy a vekové zloženie detí**

Podľa vyhl. MZ SR č. 527/2007 o podrobnostiach o požiadavkách na zariadenia pre deti a mládež sa zabezpečuje počet detí v triedach MŠ nasledovne:

2 x herňa + spálňa – max. 20detí/ 1 triedu

Poschodie: 1. trieda (žabky): 2-4 ročné deti

2. trieda (včielky): 4-6 ročné deti

**Dochádzka dieťaťa na predprimárne vzdelávanie**

Zákonný zástupca privádza dieťa do materskej školy spravidla **do 8.00 hod**. a prevezme ho spravidla **po 15.00 hod**.

Po 8.00 hod. sa materská škola z bezpečnostných dôvodov zamyká a zamestnanci MŠ nie sú povinní zobrať dieťa na pobyt, aj keď bolo prihlásené. Ak rodič potrebuje zo závažných dôvodov priviesť dieťa až po 8.00 hod. je povinný túto skutočnosť včas oznámiť v materskej škole (telefonicky alebo osobne).

Dieťa môže z materskej školy prevziať len rodičom splnomocnená osoba, uvedená v splnomocnení podľa prílohy č.4.

Dochádzku a spôsob stravovania dieťaťa dohodne rodič s triednou učiteľkou dieťaťa.

V prípade dochádzky dieťaťa v priebehu dňa dohodne rodič čas jeho príchodu a spôsob stravovania s učiteľkou tak, aby nerušili priebeh činností ostatných detí.

Pedagogický zamestnanec môže **odmietnuť prevzatie dieťaťa,** ak zistí, že **jeho zdravotný stav nie je vhodný**  na prijatie do MŠ. Ak dieťa v MŠ počas dňa ochorie, učiteľka zabezpečí jeho izoláciu od ostatných detí a informuje rodičov.

Neprítomnosť dieťaťa a odhlásenie zo stravy oznámi rodič vopred, najneskôr **do 8.00 h**od. v deň neprítomnosti dieťaťa (*vyhláška č.121/1994 Z.z. o zriaďovaní, činnosti a prevádzke zariadení školského stravovania*). Ak sa tak nestane, uhrádza plnú stravnú jednotku, ktorú dieťa obvykle odoberá.

Rodič najneskôr do 14 pracovných dní od začiatku neprítomnosti dieťaťa oznámi dôvod a čas trvania jeho neprítomnosti v MŠ (*zákon č.245/2008 Z.z. školský zákon*). V prípade neprítomnosti dlhšej ako 30 dní po sebe nasledujúcich, oznámi zástupkyni riaditeľky MŠ dôvod neprítomnosti dieťaťa písomne, pričom pri opätovnom nástupe dieťaťa do MŠ predloží písomné potvrdenie o bezinfekčnosti prostredia (príloha č.2).

Vyhlásenie o bezinfekčnosti prostredia predkladá zákonný zástupca dieťaťa pred prvým vstupom dieťaťa do MŠ a po neprítomnosti dieťaťa v MŠ dlhšej ako päť dní.

Ak rodič do 14 pracovných dní neoznámi zástupkyni riaditeľky pre MŠ dôvod neprítomnosti dieťaťa alebo závažným spôsobom opakovane porušuje školský poriadok MŠ, riaditeľka po predchádzajúcom písomnom upozornení rodiča môže rozhodnúť o ukončení dochádzky dieťaťa do MŠ.

**Preberanie detí**

Pri príchode dieťaťa do MŠ je zákonný zástupca povinný odovzdať **iba zdravé dieťa** učiteľke osobne, nenechať dieťa v šatni bez dozoru alebo posielať dieťa do triedy samotné. **Pri zistení skutočnosti, že zdravotný stav dieťaťa je nevyhovujúci na vstup do kolektívu, učiteľka je povinná upozorniť rodiča na tieto skutočnosti, a dieťa do kolektívu neprijme.**

Dieťa od rodičov preberá učiteľka, ktorá zaň zodpovedá od jeho prevzatia až po odovzdanie rodičovi (inej splnomocnenej osobe) alebo pedagogickému zamestnancovi, ktorý ho v práci strieda.

**Splnomocnenou osobou** je ktorákoľvek osoba, ktorú zákonný zástupca písomne splnomocní, aby v prípade, že on nemôže včas vyzdvihnúť svoje dieťa z materskej školy, vyzdvihla jeho dieťa táto osoba. Na rozdiel od predchádzajúcej právnej úpravy, sa v tomto ustanovení neurčuje dolná hranica veku tejto splnomocnenej osoby. Má sa za to, že zákonný zástupca, plne si vedomý za vlastné dieťa, splnomocní na jeho vyzdvihnutie v nevyhnutnom prípade len osobu, ktorá dokáže zaistiť bezpečnosť aj ochranu zdravia tohto dieťaťa a bezpečne a bez ujmy na zdraví ho privedie domov. Materská škola nesmie od zákonného zástupcu požadovať predloženie overeného plnomocenstva. Ide o slobodné rozhodnutie zákonného zástupcu.

Materská škola nenesie za dieťa odovzdané zákonnému zástupcovi ani ním splnomocnenej osobe žiadnu zodpovednosť. (príloha č. 4).

Za bezpečnosť a ochranu zdravia dieťaťa zodpovedajú pedagogickí zamestnanci MŠ od prevzatia až po jeho odovzdanie zákonnému zástupcovi alebo ním splnomocnenej osobe.

**Denný poriadok**

Denný poriadok elokovaného pracoviska MŠ Lubina bude variabilný. Budeme ho meniť podľa požiadaviek detí. Dodržiavať budeme iba časovú prestávku medzi jedlami a oddychom. Vo výchovno-vzdelávacom procese budeme uplatňovať princíp aktivity dieťaťa, v ktorej dominuje hra ako dominantný prostriedok rozvoja osobnosti dieťaťa predškolského veku. Budeme sa výraznejšie orientovať na skupinovú prácu, v ktorej budeme rešpektovať individuálne rozvojové možnosti detí. Vytvárať čo najviac príležitostí na individuálny prístup k deťom. Premyslenou vnútornou organizácie práce budeme vytvárať podmienky pre zdravý telesný, duševný, citový rozvoj a bezpečnosť detí.

06.30 - 08.25 …………… hry a činnosti podľa voľby detí

08.25 - 08.45 …………… zdravotné cvičenie

08.45 - 09.10 …………… hygiena, desiata

09.10 - 09.40 …………… vzdelávacie aktivity

09.40 - 10.00 …………… hygiena, príprava na pobyt vonku

10.00 - 11.30 …………… pobyt vonku

11.30 - 12.00 …………… hygiena, obed, príprava na spánok

12.00 - 14.15 …………… spánok

14.15 - 14.45 …………… hygiena, zdravotné cvičenie, olovrant,

14.45 - 16.00 .............. hry a činnosti podľa voľby detí, vzdelávacie aktivity, pobyt vonku

**Organizácia v šatni**

Do šatne majú prístup rodičia, ktorí po vstupe do budovy MŠ si očistia obuv a k tomu vedú i svoje deti. Pri prezliekaní a odkladaní vecí na vešiaky a odkladacieho priestoru na topánky vedú rodičia v spolupráci s pedagogickými zamestnancami MŠ deti k samostatnosti a poriadkumilovnosti. Za poriadok v šatni a estetickú úpravu šatne zodpovedá učiteľka MŠ, za hygienu a uzamknutie vchodu školníčka MŠ.

**Organizácia v umyvárni**

Trieda má samostatnú umyváreň. Každé dieťa má vlastný hrebeň, uterák označený svojou značkou. Za pravidelnú výmenu uterákov, čistenie hrebeňov, suchú podlahu a hygienu umyvárne zodpovedá školníčka MŠ/upratovačka MŠ. Deti sa v umyvárni zdržiavajú len za prítomnosti učiteľky, ktorá ich učí základným hygienickým návykom a sebaobsluhe. Za celkovú organizáciu detí v umyvárni, uzatvorenie vody, spláchnutie WC a dodržiavanie príslušných hygienických, zdravotných a bezpečnostných predpisov zodpovedajú pedagogickí zamestnanci.

**Pobyt detí vonku**

Počas pobytu detí vonku je pedagogický zamestnanec povinný zabezpečiť deťom plnohodnotnú, organizovanú činnosť, venuje deťom zvýšenú pozornosť, dodržiava požiadavky bezpečnosti a ochrany ich zdravia v zmysle príslušných všeobecne záväzných právnych predpisov a pokynov riaditeľa školy.

V rámci denného poriadku je vyčlenený dostatočný čas na pobyt detí vonku a to v každom ročnom období.

Pobyt vonku môže byť skrátený alebo vynechaný pri mimoriadne nepriaznivých meteorologických podmienkach, ktorými sú víchrica, prudký dážď, teploty pod -10°C, alebo pri nadmernom znečistení ovzdušia.

**Organizácia v spálni**

Počas popoludňajšieho odpočinku v spálni dbá učiteľka na primerané oblečenie detí (pyžamo). Zabezpečí pravidelné vetranie spálne, ktoré neohrozí zdravie detí. Od odpočívajúcich detí neodchádza, individuálne pristupuje k deťom, ktoré nepociťujú potrebu spánku.

Posteľné obliečky sa prezliekajú každých 14 dní.

**Organizácia v triede – jedálni**

Za kvalitu a predpísané množstvo stravy, hygienu a kultúru stolovania zodpovedá vedúca ŠJ.

Ďalej zabezpečuje zisťovanie počtu stravníkov a pitný režim. Za organizáciu a výchovný proces v triede – jedálni zodpovedá zástupkyňa riaditeľky pre MŠ a učiteľka MŠ. Pedagogickí zamestnanci vedú deti k osvojeniu si základných návykov kultúrneho stolovania, v maximálnej miere pri tom uplatňujú individuálny prístup k deťom. Počas jedla učiteľka deti

nenásilne usmerňuje, podľa potreby so školníčkou MŠ prikrmuje. Nenúti ich jesť. Deti 3-4 ročné používajú pri jedle lyžicu, deti 4-5 ročné vidličku a deti 5-6 ročné kompletný príbor.

Pitný režim je zabezpečený počas celého pobytu dieťaťa v MŠ.

Zástupkyňa riaditeľky pre MŠ zabezpečuje, aby do MŠ nebola deťmi individuálne donášaná strava, okrem detí, u ktorých podľa posúdenia praktického lekára zdravotný stav dieťaťa vyžaduje osobitné stravovanie (*Vyhláška MZ SR č. 527/2007 o podrobnostiach a požiadavkách na zariadenia pre deti a mládež).*

**Účasť detí na súťažiach**

V materskej škole sa organizujú školské kolá v športových a kultúrnych súťažiach. Na základe získaných výsledkov sú vybrané najúspešnejšie deti do okresných súťaží.

O účasti detí na športových a kultúrnych podujatiach sú zákonní zástupcovia informovaní vopred. Na súťaže organizované mimo obce je zabezpečená vlastná doprava (autobus).

Pred každou akciou sú deti poučené o bezpečnosti a správaní sa na športovej alebo kultúrnej súťaži.

**Krúžková činnosť**

V súlade so vzdelávacím programom a plánom práce krúžku sa v popoludňajších hodinách organizuje krúžková činnosť. Činnosť krúžku je realizovaná tak, aby nenarúšala plynulosť plnenia školského vzdelávacieho programu a na základe informovaného súhlasu zákonného zástupcu.

Krúžkovú činnosť zabezpečujú kmeňoví učitelia, vo výučbe cudzieho jazyka a náboženskej výchovy a aktivít, na ktoré nemajú kmeňoví učitelia odbornú spôsobilosť, činnosť zabezpečujú aj cudzí lektori viď plán krúžkovej činnosti + dokumentácia + informovaný súhlas rodičov. Za bezpečnosť dieťaťa zodpovedá lektor od prevzatia dieťaťa až do odovzdania učiteľke MŠ späť.

**Prerušenie prevádzky materskej školy počas mesiacov júl a august**

Školský rok sa začína 1. septembra a končí 31. augusta nasledujúceho kalendárneho roka.

Prerušenie prevádzky materskej školy alebo obmedzenie prevádzky materskej školy počas mesiacov júl a august podľa § 150a zákona sa oznamuje dva mesiace vopred.

Informácia o dočasnom prerušení prevádzky materskej školy alebo obmedzení prevádzky materskej školy sa zverejňuje bez zbytočného odkladu na mieste prístupnom zákonným zástupcom a na webovom sídle materskej školy.

**Úsporné opatrenia v prevádzke materskej školy**

Z dôvodu šetrenia finančných prostriedkov v prípade nízkej dochádzky detí do MŠ z dôvodu zvýšenej chorobnosti, hlavne v zimných mesiacoch, riaditeľka školy a zástupkyňa riaditeľky pre MŠ môžu rozhodnúť o spájaní tried.

Triedy sa navzájom spoja, ak klesne počet detí v obidvoch triedach spolu na 15, prípadne nižší.

Túto skutočnosť hlási zástupkyňa RŠ pre MŠ alebo ňou poverená učiteľka MŠ do 8:00 riaditeľovi školy, následne triedne učiteľky včas informujú rodičov. Pri rozhodnutí o spájaní tried sa dbá na zabezpečenie kvalitnej výchovy a vzdelávania.

Zamestnanci, ktorým v takomto prípade zaniká pracovná činnosť priamej práce s deťmi, čerpajú náhradné voľno, dovolenku alebo vykazujú maximálne polovicu pracovného času pracovnej činnosti z priamej práce s deťmi na pracovisku prácou, ktorú im pridelí zástupkyňa RŠ pre MŠ, zvyšok pracovného času priamej práce s deťmi čerpajú náhradné voľno.

**Určenie výšky príspevku za pobyt dieťaťa v mš**

Na čiastočnú úhradu nákladov spojených s hmotným zabezpečením materskej školy, ktorej zriaďovateľom je obec Lubina prispieva zákonný zástupca dieťaťa. Výška príspevku je s účinnosťou od 1.9.2023 určená *Všeobecne záväzným nariadením obce Lubina č. 1/2023.*

Výška mesačného príspevku zákonného zástupcu dieťaťa na čiastočnú úhradu nákladov spojených s predprimárnym vzdelávaním **na jedno dieťa mesačne** sumou: **12.00 EUR.**

V prípade dvoch súrodencov, ktorí navštevujú MŠ spolu uhradia: 20.00 EUR.

V prípade troch súrodencov, ktorí navštevujú MŠ spolu uhradia: 28.00 EUR.

Príspevok sa **na základe § 28 ods. 7 školského zákona neuhrádza**

1. za dieťa plniace povinné predprimárne vzdelávanie
2. ak zákonný zástupca dieťaťa predloží riaditeľke doklad o tom, že je poberateľom dávky v hmotnej núdzi a príspevkov k dávke v hmotnej núdzi
3. ktoré je umiestnené v materskej škole na základe rozhodnutia súdu.

Príspevok sa **na základe § 28ods. 8 školského zákona neuhrádza**

1. za dieťa, ktoré má prerušenú dochádzku do materskej školy viac ako 30 po sebe nasledujúcich kalendárnych dní z dôvodu choroby alebo z rodinných dôvodov preukázateľným spôsobom
2. za dieťa, ktoré nedochádzalo do materskej školy v čase školských prázdnin
3. ak bola prerušená prevádzka materskej školy zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku.

Príspevok sa uhrádza na účet materskej školy bezhotovostne alebo poštovou poukážkou.

Príspevok sa uhrádza v termíne do 10. dňa v kalendárnom mesiaci.

Príspevok za mesiac september a október sa uhrádza do 10. septembra.

Ak sa dieťa v MŠ stravuje, zákonný zástupca dieťaťu uhrádza okrem uvedeného príspevku aj výdavky na stravovanie dieťaťa. V prípade, že zákonný zástupca dieťaťa neuhradí uvedené poplatky v stanovenom termíne riaditeľka školy môže po predchádzajúcom upozornení rodiča rozhodnúť o ukončení dochádzky dieťaťa do materskej školy.

**POŽIADAVKY PRE RODIČOV**

1. Každé dieťa potrebuje do MŠ bezpečné a podpísané papuče a topánky (nie šľapky);
2. Dieťa nosí do MŠ vlastné označené pyžamo;
3. Všetky veci, čo nosia deti do MŠ, musia byť podpísané (označené), aby nedochádzalo k zámenám;
4. Deti v mladšej skupine musia mať v skrinke náhradné spodné prádlo;
5. Rodičia môžu dieťa prezliecť do iného odevu, ktorý si uložia do skrinky;
6. Pri prezliekaní a odkladaní vecí do skrinky vedú rodičia v spolupráci s učiteľkami deti k samostatnosti a poriadkumilovnosti;
7. Rodič zodpovedá za dieťa do odovzdania dieťaťa učiteľke (učiteľka nezodpovedá za dieťa, ktoré samé rodič nechá v šatni, ktoré rodič pošle do triedy samé). Učiteľka zodpovedá za dieťa od prevzatia do odovzdania rodičom, prípadne inej písomne poverenej osobe.
8. Rodič je povinný učiteľke nahlásiť každú zmenu zdravotného stavu dieťaťa, túto povinnosť potvrdí Vyhlásením o zmene zdravotného stavu dieťaťa (príloha č.5).
9. Podávanie liekov je v materskej škole zakázané. Lieky možno zo strany učiteľky podať len s písomným súhlasom lekára, písomnou žiadosťou rodiča.
10. Dieťa treba doviesť do MŠ a odovzdať ho do 8.00 hod..
11. Do MŠ si deti nenosia žiadne sladkosti (s výnimkou sviatku - narodeniny, meniny), hračky (po dohode s učiteľkou).
12. Pri odchode dieťaťa z MŠ, by mal rodič počkať, kým si dieťa uloží hračky s ktorými sa hralo.
13. Rodičia si všímajú nástenky v šatniach detí a čítajú oznamy, informujú sa o novinkách a dianí v MŠ, aktuality na webovej stránke www.**zslubina**.edu.sk
14. Poplatky – školné a stravné platiť načas do určeného termínu.
15. Aktualizovať údaje potrebné pre školskú dokumentáciu – zmena bydliska, kontakt...
16. Dôsledne sa oboznámiť a dodržiavať školský poriadok materskej školy.
17. Rodičom sa z hygienických dôvodov zakazuje prinášať stravu a nápoje do materskej školy.
18. Rodič je povinný komunikovať s učiteľkami a dvíhať telefón, keď učiteľka volá rodičovi.

**2.3 Podmienky na zaistenie bezpečnosti a ochrany zdravia detí a ich ochrany pred sociálno-patologickými javmi, diskrimináciou alebo násilím**

Za vytvorenie bezpečných a hygienických podmienok na predprimárne vzdelávanie zodpovedá riaditeľka školy a zástupkyňa riaditeľky pre MŠ.

**Za bezpečnosť a ochranu zdravia dieťaťa zodpovedajú pedagogickí zamestnanci materskej školy od prevzatia dieťaťa až po jeho odovzdanie zákonnému zástupcovi dieťaťa alebo ním splnomocnenej osobe.** V triede s celodennou výchovou a vzdelávaním zabezpečujú predprimárne vzdelávanie striedavo na zmeny dvaja učitelia.

Na vychádzke nemôže mať pedagogický zamestnanec viac ako 20 detí od štyroch do piatich rokov alebo 22 detí starších ako päť rokov. Pri vyššom počte detí alebo pri činnostiach, ktoré si vyžadujú zvýšený dozor, riaditeľka zabezpečí ďalšieho zamestnanca materskej školy, ktorý pod vedením učiteľky dbá na bezpečnosť detí. S triedou s deťmi mladšími ako tri roky, s deťmi vo veku od troch do štyroch rokov a s deťmi so zdravotným znevýhodnením sa uskutočňuje vychádzka detí vždy za prítomnosti dvoch zamestnancov.

Za bezpečnosť detí počas krúžkovej činnosti zodpovedá učiteľka. Ak krúžkovú činnosť vykonáva so súhlasom zákonných zástupcov lektor, za bezpečnosť detí zodpovedá lektor.

Pri činnostiach, ktoré sa vykonávajú ako súčasť výchovno-vzdelávacej činnosti materskej školy a ktoré si vyžadujú zvýšený dozor, riaditeľka zabezpečí počet pedagogických zamestnancov takto:

1. na plavecký výcvik je najviac osem detí na jedného pedagogického zamestnanca,
2. na lyžiarsky výcvik je najviac desať detí na jedného pedagogického zamestnanca,
3. pri saunovaní je najviac desať detí na jedného pedagogického zamestnanca,
4. v škole v prírode je počet detí stanovený podľa osobitného predpisu (*vyhláška MŠ SR č. 305/2008 Z.z. o škole v prírode),*
5. na výletoch a exkurziách je potrebný dozor dvoch pedagogických zamestnancov a jednej poverenej plnoletej osoby.

Pedagogický zamestnanec každé ráno pri príchode dieťaťa do triedy realizuje „ranný filter“.

Ak zistí, že jeho zdravotný stav nie je vhodný na prijatie do materskej školy, môže odmietnuť prevzatie dieťaťa. Ak dieťa v materskej škole počas dňa ochorie, pedagogický zamestnanec zabezpečí jeho izoláciu od ostatných detí, dozor ním poverenou osobou z radov zamestnancov školy a informuje zákonného zástupcu dieťaťa.

V materskej škole môže byť umiestnené len dieťa, ktoré

1. je zdravotne spôsobilé na pobyt v kolektíve,
2. neprejavuje príznaky prenosného ochorenia,
3. nemá nariadené karanténne opatrenie. (*Zákon NR SR č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov*). Potvrdenie o zdravotnej spôsobilosti dieťaťa na pobyt v kolektíve predkladá zástupca dieťaťa pred prvým vstupom dieťaťa do materskej školy. Skutočnosti potvrdzuje písomným vyhlásením zástupca dieťaťa. Vyhlásenie nesmie byť staršie ako jeden deň. Vyhlásenie predkladá zástupca dieťaťa pred prvým vstupom dieťaťa do materskej školy a po neprítomnosti dieťaťa v materskej škole dlhšej ako päť dní.

Ak počas pobytu dieťaťa v materskej škole dôjde k úrazu (školský úraz) sú zamestnanci MŠ povinní odborne poskytnúť prvú pomoc dieťaťu a zabezpečiť protišokovú terapiu. Odbornú lekársku pomoc bezprostredne po vzniku úrazu zabezpečí MŠ vždy bezodkladne s doprovodom dieťaťa zamestnancom MŠ do zdravotného zariadenia až do odovzdania rodičom, zákonným zástupcom (ak nie je dieťa hospitalizované). V takom prípade súbežne vyrozumie rodičov osobne alebo telefonicky, tiež zákonných zástupcov.

Všetky predmety, ktoré používajú deti individuálne sú označené značkou dieťaťa. Deti a zamestnanci MŠ sa v materskej škole prezúvajú (uzavreté detské papuče). Pred spánkom sa deti prezliekajú do nočnej bielizne. V materskej škole sa dodržuje priebežná denná hygiena. V čase neprítomnosti detí sa miestnosti vetrajú prievanom a upratujú sa. Raz mesačne sa robí dôkladné upratovanie s použitím dezinfekčných prostriedkov. Pravidelne sa vymieňa deťom posteľná bielizeň a uteráky, pri výskyte infekčných ochorení sa vymieňa ihneď.

Elektrické zásuvky musia byť umiestnené z dosahu detí.

Výlet alebo exkurzia sa organizuje najviac na jeden deň s prihliadnutím na bezpečnostné, hygienické a fyziologické potreby detí a so zabezpečením teplého obeda pre deti. Pred uskutočnením výletu alebo exkurzie vedúci pedagogický zamestnanec poverený riaditeľkou organizačne zabezpečí prípravu a priebeh týchto aktivít vrátane poučenia zúčastnených osôb a detí o bezpečnosti a ochrane zdravia. O tom vyhotoví písomný záznam, ktorý potvrdia všetky dospelé zúčastnené osoby svojím podpisom. Na výletu a exkurzie s deťmi predškolského veku môžu byť použité aj hromadné dopravné prostriedky.

Materská škola môže organizovať pobyty detí v škole v prírode, výlety, exkurzie, saunovanie, športový výcvik a ďalšie aktivity len s informovaným súhlasom zákonného zástupcu dieťaťa a po dohode so zriaďovateľom.

Na prevzatie svojho dieťaťa z materskej školy, môže zákonný zástupca písomne splnomocniť svoje dieťa staršie ako desať rokov alebo inú učiteľke známu osobu (príloha č.4).

V starostlivosti o zdravie, hygienu a bezpečnosť detí zamestnanci MŠ sa riadia všeobecne záväznými právnymi predpismi, najmä § 152 – 153 Zákona NR SR č.245/2008Z.z. o výchove a vzdelávaní(školský zákon) a o zmene a doplnení niektorých zákonov, § 7 Vyhlášky MŠ SR č.306/2008Z.z. o materskej škole, Zákon č.311/2001Z.z. – Zákonníkom práce v znení neskorších predpisov, Zákon č.124/2006Z.z. o bezpečnosti a ochrane zdravia pri práci

a o zmene a doplnení niektorých zákonov v znení neskorších predpisov, Zákon č.355/2007Z.z. o ochrane, podpore a rozvoji verejného zdravia a o zmene a doplnení niektorých zákonov v znení Zákona č.140/2008Z.z., pracovným poriadkom a internými pokynmi riaditeľky školy.

**Ochrana pred sociálno-patologickými javmi, diskrimináciou alebo násilím**

V zmysle Dohovoru o právach dieťaťa sú učiteľky povinné zabezpečovať aktívnu

ochranu detí pred sociálno-patologickými javmi, monitorovať zmeny v správaní detí

a v prípade dôvodného podozrenia z fyzického alebo psychického týrania či ohrozovania

mravného vývinu dieťaťa bezodkladne riešiť problém v spolupráci s vedením školy, prípadne

so zariadením výchovného poradenstva a prevencie, kontaktovať príslušný odbor sociálnych

vecí, pediatra a príslušné oddelenie policajného zboru.

**Opatrenia proti šíreniu legálnych a nelegálnych drog**

Materská škola prijíma nasledovné opatrenia:

1. Primeranou formou informovať deti o existencii legálnych a nelegálnych drog a ich

mimoriadne negatívnych účinkoch na zdravie človeka (výchovno-vzdelávací cieľ – zdravie človeka)

2. Viesť deti k zdravému životnému spôsobu, rozlišovaniu zdravých a nezdravých návykov

pre život a zdravie

3. V prevencii využívať vhodnú a dostupnú literatúru a preventívne výukové programy zakomponované do plánov každej triedy (Prezentácie – Lekár lieči, Žijem zdravo, Šport)

4. Poskytovať deťom dostatok podnetov a možností realizácie prostredníctvom rôznych

aktivít, a tým ich viesť k plnohodnotnému životu, kde by legálne či nelegálne drogy nemali svoje miesto

5. Zabezpečiť v celom areáli školy prísny zákaz fajčenia

6. Dbať na to, aby sa do budovy školy nedostali žiadne nepovolané osoby, a tým zamedziť možnosti zlých vonkajších vplyvov na deti

7. Učiteľky sa budú zúčastňovať na školeniach s touto tematikou, prípadne študovať literatúru a ostatné materiály s tematikou drog a ich šírenia ([www.ovce.sk](http://www.ovce.sk), literatúra: M Drobný – Za siedmimi wifinami a siedmimi statusmi).

8. V prípade podozrenia na šírenie legálnych a nelegálnych drog v prostredí MŠ bezodkladne informovať kompetentných (riaditeľku a zástupkyňu), ktorí vykonajú

okamžité opatrenia.

**2.4. Podmienky zaobchádzania s majetkom materskej školy**

**Ochrana spoločného majetku**

Vchody do MŠ sú zaistené bezpečnostnými zámkami. Kľúče od budovy vlastní zástupkyňa riaditeľky pre MŠ, učiteľka MŠ, školníčka MŠ a zamestnanci ŠJ, ktorí svojím podpisom na tlačive Potvrdenie o prevzatí kľúčov potvrdili prevzatie a zodpovednosť za zverené kľúče. V priebehu prevádzky MŠ za uzamykanie budovy zodpovedá školníčka MŠ. Vetranie miestností na prízemí sa uskutočňuje len v prítomnosti zamestnanca MŠ. Pri odchode z triedy je školníčka a učiteľka povinná prekontrolovať uzatvorenie okien.

Po ukončení prevádzky je učiteľka povinná odložiť didaktickú techniku na uzamykateľné, vopred určené miesto. Všetci zamestnanci MŠ a ŠJ sú povinní chrániť a šetriť majetok školy. Po ukončení prevádzky MŠ všetky priestory skontroluje a uzamkne školníčka MŠ a pedagogický zamestnanec.

**V budove MŠ je bez sprievodu zamestnanca MŠ zakázaný akýkoľvek pohyb cudzej osoby**.

**Ochrana osobného majetku**

Osobné veci si zamestnanci MŠ odkladajú na určené uzamykateľné miesto. V prípade potreby si väčšiu sumu peňazí alebo drahé veci môžu dať uzamknúť do kancelárie ZR pre MŠ. Týka sa to aj peňazí, ktoré pre účely MŠ (výlety, fotenie, krúžky a pod.) vyberajú od rodičov. V prípade nedodržania týchto opatrení preberá zamestnankyňa plnú zodpovednosť za prípadnú stratu.

**Základné povinnosti všetkých zamestnancov materskej školy**

Základnými povinnosťami všetkých zamestnancov materskej školy je dodržiavať

všetky platné právne predpisy a nariadenia, a pomáhať tým plniť úlohy materskej školy podľa

pracovnej zmluvy v stanovenom pracovnom čase :

**-** pracovať svedomito, iniciatívne, podľa náplne práce a pokynov zástupkyne riaditeľky MŠ;

**-** dodržiavať pracovnú disciplínu, efektívne využívať pracovný čas;

**-** príchod do práce a odchod značiť do knihy dochádzky,

**-** prísť do práce 5 min. pred začiatkom pracovnej doby;

**-** neskorý príchod hlásiť riaditeľke, zameškaný čas nahradiť prácou podľa pokynov priameho

nadriadeného;

**-** dôvod neprítomnosti hlásiť na pracovisko bezodkladne, aby sa zabezpečila plynulá

prevádzka materskej školy – zastupovanie;

**-**prácu nadčas vykonávať na príkaz priameho nadriadeného, v prípade plnenia nárazových

prác, nepredvídaných havarijných stavov a zabezpečenia plynulej prevádzky (v prípade

ochorenia zamestnankýň alebo iných prekážok v práci);

**-**šetriť elektrickou energiou, vodou, plynom;

**-**usilovať sa o zdravé a estetické životné prostredie udržiavaním poriadku, čistoty

a starostlivosťou o zeleň v priestoroch školského dvora;

**-**dodržiavať predpisy BOZP, PO a CO k vlastnej osobe, ako aj vo vzťahu k deťom

a ostatným zamestnancom MŠ;

**-**starať sa o vytváranie pozitívnej klímy na pracovisku, dobrých vzťahov k deťom,

spolupracovníkom, ako aj k rodičovskej a ostatnej verejnosti;

**-**fajčiť je zakázané vo všetkých priestoroch MŠ;

**-**požívať alkohol a iné omamné a psychotropné látky na pracovisku, alebo prísť pod ich

vplyvom na pracovisko je prísne zakázané;

**-**počas pracovnej doby a v čase vyučovacej povinnosti je zamestnancom zakázané

využívať mobilný telefón na súkromné účely.

**3. SPÔSOB ZAZNAMENÁVANIA ZMIEN V ŠKOLSKOM PORIADKU**

V prípade, ak sa ukáže, napr. na základe zmien v právnych prepisoch, príp. po vydaní nových usmernení a pokynov zriaďovateľa, príp. na základe zistení Štátnej školskej inšpekcie atď., niektoré časti školského poriadku budú upravené, zmenené, vypustené alebo doplnené.

Zmeny v školskom poriadku sa budú realizovať **formou dodatkov**, ktoré sa číslujú.

**Dodatok** k platnému školskému poriadku je možné realizovať **kedykoľvek v priebehu roka.**

**4. ZÁVEREČNÉ USTANOVENIA**

Školský poriadok materskej školy je spracovaný v súlade s/so:

- zákonom č. 245/2008 Z. z. o výchove a vzdelávaní (školský zákon) a o zmene

a doplnení niektorých zákonov,

- zákonom č. 355/2007 Z. z. o ochrane, podpore a rozvoji verejného zdravia a o zmene

a doplnení niektorých zákonov,

- zákonom č. 596/2003 Z. z. o štátnej správe v školstve a školskej samospráve

a o zmene a doplnení niektorých zákonov v znení neskorších predpisov,

- vyhláškou MŠ SR č. 306/2008 Z. z. o materskej škole a vyhlášky č.308/2009 Z.z.

o materskej škole,

- zákonom č.311/2001 Z.z. Zákonník práce,

- zákonom č.552/2003 Z.z. o výkone práce vo verejnom záujme v znení neskorších

predpisov,

- zákonom č.122/2013 Z.z. o ochrane osobných údajov v znení neskorších predpisov,

- zákonom č.211/2000 Z.z. o slobodnom prístupe k informáciám,

- všeobecne záväzným nariadením obce Lubina č. o určení

príspevkov zákonných zástupcov detí na čiastočnú úhradu výdavkov v materských

školách,

- pracovným poriadkom pre pedagogických a ostatných zamestnancov škôl a školských

zariadení,

- Dohovorom o právach dieťaťa a Deklaráciou práv dieťaťa.

**Prehlásenie zamestnancov ZŠ s MŠ S. Štúra Lubina1, elokované pracovisko, Lubina 134 k školskému poriadku MŠ**

Svojim podpisom potvrdzujem oboznámenie sa so školským poriadkom materskej školy a prehlasujem, že ho beriem v plnej miere na vedomie a budem ho v každodennej práci dodržiavať.

Zástupkyňa riaditeľky pre MŠ Jana Slávková ............................................

Učiteľka MŠ Vladimíra Adamusová ............................................

Učiteľka MŠ Ivana Uhríková ............................................

Učiteľka MŠ Edita Fridrichová ............................................

Školníčka + sezónna kurička Janka Bakošová ............................................

Vedúca ŠJ + kuchárka Oľga Hučková ............................................

Hlavná kuchárka Zuzana Škulcová ............................................

Pomocná sila v kuchyni Oksana Senevych ............................................

V Lubine dňa: .................................... ...........................................................

zástupkyňa riaditeľky ZŠ s MŠ pre MŠ

Príloha č.1

**Základná škola s materskou školou S. Štúra Lubina 1**

**Žiadosť**

**o prijatie dieťaťa na predprimárne vzdelávanie**

Meno a priezvisko dieťaťa:........................................................Rodné číslo:....................................

Dátum narodenia:..........................................................Miesto narodenia:.........................................

Bydlisko:................................................................................................ PSČ ...................................

Štátna príslušnosť:.........................................................Národnosť:...................................................

Číslo telefónu – domov: ................................................. mobil: .......................................................

Údaje o zákonných zástupcoch dieťaťa:

Meno a priezvisko: ............................................................................................................................

Adresa zamestnávateľa:....................................................................tel.číslo: ...................................

Meno a priezvisko: ............................................................................................................................

Adresa zamestnávateľa: ....................................................................tel.číslo: ..................................

Záväzný dátum nástupu dieťaťa do materskej školy: ........................................................................

Špeciálne potreby, starostlivosť, obmedzenia dieťaťa/napr. v strave, alergia, zdravotné problémy, výchovné problémy, iné/:...................................................................................................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**VYHLÁSENIE ZÁKONNÉHO(ÝCH) ZÁSTUPCU(OV)**

V prípade ochorenia dieťaťa, výskytu choroby v rodine alebo v najbližšom okolí, bezodkladne oznámim(e) túto skutočnosť riaditeľovi (triednemu učiteľovi) materskej školy. Ďalej sa zaväzujem(e), že oznámim(e) aj každé očkovanie dieťaťa a ochorenie dieťaťa prenosnou chorobou.

Beriem(e) na vedomie, že na základe opakovaného porušovania školského poriadku školy zákonnými zástupcami dieťaťa, môže riaditeľ školy rozhodnúť o predčasnom ukončení dochádzky dieťaťa do školy.

Súčasne sa zaväzujem(e), že budem(e) pravidelne mesačne a v termíne platiť príspevok na čiastočnú úhradu výdavkov materskej školy v zmysle § 28 ods. 3 zákona NR SR č.245/2008 Z.z. o výchove a vzdelávaní a o zmene a doplnení niektorých zákonov a v súlade so VZN obce č.1/2011 zo dňa 1.10.2011

Zároveň dávam(e) súhlas na spracovanie osobných údajov dieťaťa a jeho zákonných zástupcov pre potreby školy v zmysle § 11 ods. 7 školského zákona.

.............................................................. ................................................................

Dátum vyplnenia žiadosti: Podpis(y) zákonného(ých) zástupcu(ov)

...................................... ................................................................

Dátum prijatia žiadosti: Podpis riaditeľa školy

Lekárske potvrdenie o zdravotnom stave dieťaťa:

Vyjadrenie lekára o zdravotnom stave dieťa podľa § 24 ods. 7 zákona NR SR č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov a § 3 ods. 1 vyhlášky MŠ SR č. 306/2008 Z.z. o materskej škole v znení vyhlášky MŠ SR č. 308/2009 Z. z.

\*Dieťa: je spôsobilé navštevovať materskú školu

 nie je spôsobilé navštevovať materskú školu

Dátum:..............................Pečiatka a podpis lekára............................................................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Záznam o očkovaní ............................................................................................................................

Ak ide o dieťa so špeciálnymi výchovno-vzdelávacími potrebami, zákonný zástupca predloží vyjadrenie príslušného zariadenia výchovného poradenstva a prevencie.

\*) Nehodiace sa prečiarknite

Príloha č. 2

**V y h l á s e n i e**

Vyhlasujem, že dieťa ................................................. bytom v ................................

neprejavuje príznaky akútneho ochorenia a že regionálny úrad verejného zdravotníctva ani

lekár všeobecnej zdravotnej starostlivosti pre deti a dorast menovanému dieťaťu nenariadil

karanténne opatrenie (karanténu, zvýšený zdravotný dozor alebo lekársky dohľad).

 Nie je mi známe, že by dieťa, jeho rodičia alebo iné osoby, ktoré s ním žijú spoločne v

domácnosti, prišli v priebehu ostatného mesiaca do styku s osobami, ktoré ochoreli na

prenosné ochorenie (napr. hnačka, angína, vírusový zápal pečene, zápal mozgových blán,

horúčkové ochorenie s vyrážkami).

 Som si vedomý(á) právnych následkov v prípade nepravdivého vyhlásenia, najmä som si

vedomý(á), že by som sa dopustil(a) priestupku podľa § 56 zákona č. 355/2007 Z. z. o

ochrane, podpore a rozvoji verejného zdravia.

 V ..................... dňa ...................

...................................................................................................................................

Meno, priezvisko, adresa, tel. č. a podpis zákonného zástupcu

 ............................................

 podpis

Príloha č. 3

Základná škola s materskou školou S. Štúra, Lubina 1

Elokované pracovisko, Lubina 134

**PLNOMOCENSTVO**

**na prebratie dieťaťa z materskej školy**

**v školskom roku 2023/2024**

Zákonný zástupca/zákonní zástupcovia: ......................................................................................

Meno dieťaťa: ................................................................, narodeného dňa: .................................

Adresa trvalého pobytu alebo adresa miesta, kde sa dieťa obvykle zdržiava, ak sa nezdržiava na adrese trvalého pobytu: ...........................................................................................................

splnomocňujem/e túto osobu/tieto osoby na prebratie môjho/nášho dieťaťa z Materskej školy, Lubina 134

|  |  |  |  |  |  |
| --- | --- | --- | --- | --- | --- |
| P.č. | Meno a priezviskosplnomocnenej osoby | Bydliskosplnomocnenejosoby | Vzťahsplnomocnenejosoby k dieťaťu(sestra, brat, stará mamaatď.) | Telefonický kontakt nasplnomocnenú osobu | Plnomocenstvoprijal(vlastnoručný podpissplnomocnenejosoby) |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**Poučenie:**

Podľa § 4 ods. 1 vyhlášky Ministerstva školstva, vedy, výskumu a športu Slovenskej republiky č. 541/2021 o materskej škole za bezpečnosť a ochranu zdravia dieťaťa zodpovedajú pedagogický zamestnanci materskej školy od prevzatia dieťaťa až po jeho odovzdanie zákonnému zástupcovi alebo ním splnomocnenej osobe.

**Po prevzatí dieťaťa z materskej školy splnomocnenou osobou zodpovednosť za dieťa preberá splnomocnená osoba.**

Dátum: ------------------------------

Vyjadrenie ZRMŠ: –––––––––––––––––––––––––––

 pečiatka a podpis ZRMŠ

Príloha č.4

 Základná škola s Materskou školou S. Štúra, Lubina 1

Elokované pracovisko, Lubina 134

**VYHLÁSENIE O ZMENE ZDRAVOTNÉHO STAVU DIEŤAŤA**

Vyhlasujem, že som bol(a) oboznámený (á) s povinnosťou hlásiť každú zmenu zdravotného

 stavu môjho dieťaťa..................................................................................................................
 (meno a priezvisko, bytom – adresa)

Ktorá sa môže vyskytnúť kedykoľvek v priebehu dochádzky môjho dieťaťa do materskej školy, napr. vznik alergie, epilepsie a pod.
Zmenu zdravotného stavu budem hlásiť zástupkyni riaditeľky MŠ pri opätovnom nástupe dieťaťa do MŠ.

 ........................................................

 Podpis zákonného zástupcu

**Záverečné ustanovenia**

1. Školský poriadok je záväzný pre všetky deti, ich rodičov/zákonných zástupcov a všetkých

zamestnancov Materskej školy, Lubina.

2. Školský poriadok nadobúda účinnosť dňom 4.9.2023.

3. Ruší sa Školský poriadok platný od 5.9.2022.

Mgr. Erika Vrzalová

riaditeľka ZŠ s MŠ

**Zoznam použitých všeobecne záväzných právnych predpisov:**

• Zákon č. 417/2013 Z. z. o pomoci v hmotnej núdzi a príspevkov k dávke v hmotnej núdzi

• Zákon č. 124/2006 Z. z. o bezpečnosti a ochrane zdravia pri práci v znení neskorších

predpisov

• Vyhláška MŠ SR č. 306/2008 Z. z. o materskej škole v znení neskorších predpisov

• VZN Obce Lubina, ktorým sa určujú výšky príspevkov v škole

a v školskom zariadení v zriaďovateľskej pôsobnosti Obce Lubina

• Pracovný poriadok školy

• Metodické usmernenie č. 4/2009-R z 11. februára 2009 k zavedeniu jednotného postupu

škôl, školských zariadení a vysokých škôl pri vzniku registrovaného školského úrazu a pri

evidencii nebezpečných udalostí

• Usmernenie regionálneho úradu verejného zdravotníctva o donáške diétnych jedál

pripravovaných v domácom prostredí

• Metodický materiál MŠ SR „Vypracovanie školského poriadku v materskej škole“

schválený pod číslom 2016-15223/19692:1-10A0, úprava pod číslom: 2021/9805:1-A2110

 riaditeľka materskej škol

Príloha A

Školský rok: 2023/2024

Odsúhlasenie prevádzky zriaďovateľom:

Bežná prevádzka bude v čase od 6:30 do 16:00 hod.

Materská škola spolu so zriaďovateľom bude sledovať aktuálnu situáciu na

základe aktuálnych opatrení a rozhodnutí Úradu verejného zdravotníctva SR a rozhodnutí

a odporúčaní Ministerstva školstva prispôsobí prevádzku materskej školy.

Prevádzka odsúhlasená zriaďovateľom dňa:

...............................................................